Πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1101/89 σχετικά με την διαρθρωτική εξυγίανση της εσωτερικής ναυσιπλοΐας (COM(95)0199 - C4-0446/95 - 95/0122(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 11)

Δεύτερη αιτιολογική σκέψη

>Αρχικό κείμενο>

ότι ο κανονισμός (ΕΟΚ) αριθ. 1101/89 προβλέπει τη δυνατότητα κοινοτικής χρηματοδότησης για την περίοδο 1995 έως 1998 και ότι εναπομένουν να καθοριστούν οι τρόποι χρηματοδότησης για τα έτη 1996 έως 1998[semigr ]

>Κείμενο μετά την ψηφοφορία στο ΕΚ>

ότι ο κανονισμός (ΕΟΚ) αριθ. 1101/89 προβλέπει τη δυνατότητα κοινοτικής χρηματοδότησης για το έτος 1995 και ότι και κατά τη χρονική περίοδο, έως και το 1999 θα πρέπει να είναι δυνατή η κοινοτική χρηματοδότηση[semigr ]

(Τροπολογία 12)

Τέταρτη αιτιολογική σκέψη

>Αρχικό κείμενο>

ότι οι εισφορές του δημοσίου πρέπει να χορηγούνται ετησίως συναρτήσει των εισφορών του κλάδου στον συγκεκριμένο τομέα[semigr ] ότι η δράση προβλέπεται να είναι διάρκειας τριών ετών, από το 1996 έως το 1998, και ότι πρέπει να αποτελεί το αντικείμενο ετήσιας αξιολόγησης[semigr ]

>Κείμενο μετά την ψηφοφορία στο ΕΚ>

ότι οι εισφορές του δημοσίου πρέπει να χορηγούνται ετησίως συναρτήσει των εισφορών του κλάδου στον συγκεκριμένο τομέα[semigr ] ότι η δράση προβλέπεται να είναι διάρκειας τεσσάρων ετών, από το 1996 έως το 1999, και ότι πρέπει να αποτελεί το αντικείμενο ετήσιας αξιολόγησης[semigr ]

(Τροπολογία 13)

ΑΡΘΡΟ 1

Άρθρο 4α (κανονισμός (ΕΟΚ) 1101/89)

>Κείμενο μετά την ψηφοφορία στο ΕΚ>

Το άρθρο 4α, παρ. 1 του κανονισμού (ΕΟΚ) αριθ. 1101/89 διατυπώνεται ως εξής:

>Κείμενο μετά την ψηφοφορία στο ΕΚ>

«Για τα έτη 1996, 1997, 1998 και 1999 τα ταμεία που αναφέρονται στο άρθρο 3 μπορούν να χρηματοδοτούνται από τις εισφορές της Κοινότητας.»

>Αρχικό κείμενο>

Στο άρθρο 4α του κανονισμού (ΕΟΚ) αριθ. 1101/89 προστίθενται οι κάτωθι παράγραφοι:

>Κείμενο μετά την ψηφοφορία στο ΕΚ>

Στο άρθρο 4α του κανονισμού (ΕΟΚ) αριθ. 1101/89 προστίθενται οι κάτωθι παράγραφοι:

>Αρχικό κείμενο>

"4. Το ποσό των χρηματοδοτικών εισφορών της Κοινότητας για τα έτη 1996-1997-1998 δεν μπορεί να υπερβεί το διπλάσιο των εισφορών του κλάδου.

>Κείμενο μετά την ψηφοφορία στο ΕΚ>

"4. Το ποσό των χρηματοδοτικών εισφορών της Κοινότητας για τα έτη 1996-1997- 1998-1999 δεν μπορεί να υπερβεί κατ´ έτος το διπλάσιο των εισφορών του κλάδου.

>Αρχικό κείμενο>

5. Τα ενδιαφερόμενα κράτη μέλη θέτουν από κοινού στη διάθεση των ταμείων τους ποσά παρεμφερή εκείνων της Κοινότητας κατά τη διάρκεια των ετών που αναφέρονται στην παράγραφο 4. Το μερίδιο κάθε ενδιαφερόμενου κράτους μέλους υπολογίζεται κατ´ αναλογία του μεγέθους του ενεργού στόλου του ως προς εκείνο των στόλων των κρατών μελών. Τα ποσά αυτά καθορίζονται από την Επιτροπή σε συνεργασία με τις αρχές των διαφόρων ταμείων διάλυσης.

>Κείμενο μετά την ψηφοφορία στο ΕΚ>

5. Τα ενδιαφερόμενα κράτη μέλη θέτουν από κοινού στη διάθεση των ταμείων τους κατά τη διάρκεια των ετών που αναφέρονται στην παράγραφο 4, επαρκή ποσά για την πραγματοποίηση, με τις συνεισφορές της Κοινότητας, της επιδιωκόμενης διαρθρωτικής εξυγίανσης. Το μερίδιο κάθε ενδιαφερόμενου κράτους μέλους υπολογίζεται κατ´ αναλογία του μεγέθους του ενεργού στόλου του ως προς εκείνο των στόλων των κρατών μελών. Τα ποσά αυτά καθορίζονται από την Επιτροπή σε συνεργασία με τις αρχές των διαφόρων ταμείων διάλυσης.

>Αρχικό κείμενο>

6. Στην αρχή κάθε έτους, κατά τη διάρκεια της δράσης διάλυσης από το 1996 έως το 1998, η Επιτροπή καθορίζει στο πλαίσιο του παρόντος κανονισμού τον τρόπο διεξαγωγής της δράσης διάλυσης για το τρέχον έτος, συναρτήσει ταυτόχρονα των οικονομικών δυνατοτήτων, της εξέλιξης της αγοράς και των μέτρων ελευθέρωσης που έχουν τεθεί σε εφαρμογή.

>Κείμενο μετά την ψηφοφορία στο ΕΚ>

6. Στην αρχή κάθε έτους, κατά τη διάρκεια της δράσης διάλυσης στην περίοδο που προβλέπεται στην παράγραφο 4, η Επιτροπή καθορίζει στο πλαίσιο του παρόντος κανονισμού τον τρόπο διεξαγωγής της δράσης διάλυσης για το τρέχον έτος, συναρτήσει ταυτόχρονα των οικονομικών δυνατοτήτων, της εξέλιξης της αγοράς και των μέτρων ελευθέρωσης που έχουν τεθεί σε εφαρμογή.

(Τροπολογία 14)

ΑΡΘΡΟ 2, ΠΡΩΤΟ ΕΔΑΦΙΟ

>Αρχικό κείμενο>

Ο παρών κανονισμός αρχίζει να ισχύει την εικοστή μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

Ο παρών κανονισμός αρχίζει να ισχύει την ίδια μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

(Τροπολογία 15)

Δημοσιονομικό δελτίο, παράγραφος 1α) (νέα)

>Κείμενο μετά την ψηφοφορία στο ΕΚ>

1α. ΔΙΑΡΚΕΙΑ ΤΗΣ ΔΡΑΣΗΣ

>Κείμενο μετά την ψηφοφορία στο ΕΚ>

Στο εν λόγω Δημοσιονομικό Δελτίο λαμβάνεται ως δεδομένο ότι η διαρθρωτική εξυγίανση της εσωτερικής ναυσιπλοΐας θα εφαρμοσθεί σε μία περίοδο τριών ετών: 1996-1997-1998. Ωστόσο, όπως αναμένεται, η θέση σε εφαρμογή του κανονισμού της Επιτροπής δεν θα καταστεί δυνατόν να λάβει χώρα νωρίτερα από το δεύτερο εξάμηνο του 1996. Κατά συνέπεια, το 1996 θα γίνει μία μικρή μόνον αρχή με τη διαδικασία διάλυσης. Ως εκ τούτου, η διαδικασία εξυγίανσης θα επεκταθεί σε μία χρονική περίοδο τεσσάρων ετών: 1996-1997-1998-1999. Με αυτό τον τρόπο, το πρόγραμμα θα ολοκληρωθεί την ίδια ημερομηνία κατά την οποία θα ολοκληρωθεί η ελευθέρωση της αγοράς: 1 Ιανουαρίου του έτους 2000.

(Τροπολογία 16)

Δημοσιονομικό δελτίο, παράγραφος 4.1., εδάφια 1α και 1β (νέα)

>Κείμενο μετά την ψηφοφορία στο ΕΚ>

Στο προηγούμενο εδάφιο και στη συνέχεια του δημοσιονομικού δελτίου λαμβάνεται ως δεδομένο ότι η διαθρωτική πλεονάζουσα χωρητική ικανότητα, τόσο για τα πλοία ξηρού φορτίου όσο και για τα δεξαμενόπλοια, ανέρχεται στο 15% περίπου στους δύο τομείς.

Το ποσοστό αυτό είναι αληθές για τα πλοία ξηρού φορτίου, αλλά οι εξελίξεις στον τομέα των δεξαμενοπλοίων καταδεικνύουν ότι εδώ η υπερβάλουσα χωρητική ικανότητα ανέρχεται στο 20% τουλάχιστον. Προκειμένου να βελτιωθεί ταχέως η εις τον τομέα αυτόν επικρατούσα κατάσταση σοβαρής στρέβλωσης της αγοράς, παράλληλα με την προαναφερθείσα δράση θα πρέπει να εφαρμοσθεί μία συμπληρωματική δράση διάλυσης στον τομέα των δεξαμενοπλοίων, ούτως ώστε το πρώτο έτος η χωρητική ικανότητα να μειωθεί τουλάχιστον κατά 5% επιπλέον. Προς το σκοπό αυτό, καθένα από τα ενδιαφερόμενα κράτη μέλη θα συστήσει ιδιαίτερο ταμείο διάλυσης. Αυτά τα ταμεία θα προχρηματοδοτηθούν από τα κράτη μέλη ανάλογα με το βαθμό μεγέθους του στόλου των δεξαμενοπλοίων τους υπό μορφή ατόκων δανείων μέχρι, περίπου του ποσού των 20 εκατ. Ecu. Τα ταμεία αυτά, που πρέπει να είναι αλληλέγγυα, προβαίνουν σε αποπληρωμή των δανείων με τις ετησίως καταβλητέες συνεισφορές των μεταφορέων. Στο πλαίσιο αυτό, οι ισχύουσες συνεισφορές θα πρέπει να αυξηθούν. Με αυτό τον τρόπο θα επέλθει ταχεία και ουσιαστική πρόσθετη μείωση του στόλου των δεξαμενοπλοίων.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΟΚ) του Συμβουλίου που τροποποιεί τον κανονισμό αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοΐας (COM(95)0199 - C4-0446/95 - 95/0122(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0199 - C4-0445/95 - 95/0122(SYN)) ((ΕΕ C 318 της 29.11.1995, σελ. 11 )),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 189 Γ της Συνθήκης ΕΚ και το άρθρο 75 της Συνθήκης ΕΚ (C4-0446/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Προϋπολογισμών (A4-0012/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο, να συμπεριλάβει, στην κοινή θέση που θα εγκρίνει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.